钦定古今图书集成/明伦汇编/官常典/第541卷 > 王邦直
## 钦定古今图书集成/明伦汇编/官常典/第541卷 > 王邦直

按《明外史》本传：“邦直，字国宁，磁人。父潺，任府谷知县。
邦直生而骈胁，有神力，人称王千斤。弱冠补诸生，好
骑射，穷韬略。常省父还，遇寇，发一矢不中，中石，石为
之泐。寇视矢大如梃，惊不敢犯。嘉靖中，边患棘，诏举
天下武勇，兵科都给事中戴梦桂及河南抚按官交
章荐邦直，诏送大同立功。总督翁万达遇以国士，二”
十四年八月，寇数万骑犯鹁鸽峪，邦直同故参将张
凤等御之。凤度不敌，不敢进。守者趣凤，且激邦直曰：
“素以勇名，奈何不击。”邦直遂大呼入敌阵，凤从之。寇
《辟易》已见，军无后继，围之数重。凤及指挥刘钦、千户
李瓒等力战，皆已死。邦直挥大刀斩数十人，力竭亦
死。事闻，赠都指挥佥事，荫子，世千户。